钦定古今图书集成/明伦汇编/闺媛典/第005卷 > 《饮马长城窟行》前人
## 钦定古今图书集成/明伦汇编/闺媛典/第005卷 > 《饮马长城窟行》前人

“青青河边草，悠悠万里道。草生在春时，远道还有期。
春至草不生，期尽叹无声。感物怀思心，梦想发中情。
梦君如鸳鸯，比翼云间翔。既觉寂无见，旷若参与商。
梦君结同心，比翼游北林。既觉寂无见，旷如商与参。
《河洛》自用固，不如中岳安。回流不及返，浮云往自还。”
悲风动思心，悠悠谁知者。悬景无停居，忽如驰驷马。
倾耳怀音响，转目泪双堕。生存无会期，要君黄泉下。